О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1124
от 27.08.2026 г.
За обявяване на конкурс за избор на управител на общинското публично предприятие «ДЕЗИНФЕКЦИЯ» ЕООД, с едноличен собственик на капитала - Община Перник
На  основание чл.21 ал.1 т.9 и ал.2 от ЗМСМА и съгл. чл.147 ал.1, ал.2, вр. чл.137 ал.1 т.5, чл.141 и чл.142 от Търговския закон, чл.21 ал.1 от Закона за публичните предприятия, чл.68, 69 ал.2 и чл.70 ал.1 от Правилника за приложение на Закона за публичните предприятия, чл.26 ал.1 и чл.23 ал.1 т.6 от Наредба № 11  за реда за учредяване и упражняване правата на Община Перник в публични предприятия и търговски дружества с общинско участие в капитала, приета с Решение № 611 от 26.08.2021г. на Общински съвет Перник и чл.3 от Правилата за провеждане на конкурси  за членове на органи за управление и контрол на общинските публични предприятия, като орган, упражняващ правата на едноличния собственик на капитала в «ДЕЗИНФЕКЦИЯ» ЕООД, със седалище в гр. Перник

ОБЩИНСКИ СЪВЕТ РЕШИ:
Обявява конкурс за възлагане на управлението на общинското публично предприятие «ДЕЗИНФЕКЦИЯ» ЕООД с едноличен собственик на капитала - Община Перник, ЕИК-113036246 и седалище и адрес на управление в гр. Перник, ул. "Брезник" №23, като процедурата се проведе съгласно Правилата за провеждане на конкурси  за членове на органи за управление и контрол на общинските публични предприятия, приети с Решение 611/2021г. на Общински съвет Перник, наричани по-долу за краткост ”Правилата”, както следва:
I. Предмет на конкурса: 

Избор на управител на «ДЕЗИНФЕКЦИЯ» ЕООД, с едноличен собственик на капитала - Община Перник.

II.    Минимални и специфични изисквания към кандидатите: 

1.    Образование – да има завършена образователно-квалификационна степен "бакалавър" или по-висока.

2.    Трудов стаж – да има най-малко 5 години професионален опит.
3.    Да не е осъждан за престъпление от общ характер, както и да не е лишен от правото да упражнява търговска дейност. 

4.    Да отговаря на изискванията на чл.20 ал.1 т.3-13 и чл.21 ал.2 от Закона за публичните предприятия.

III.   Допълнителни умения и квалификация, носещи предимство на кандидатите: 

Съгласно „Правилата” – Приложение № 1, включващи:

1. Обосновано представяне на приоритетите и задачите на ОПП.

2. Степен на познаване на нормативната уредба.

3. Способност да се планират и взимат управленски решения.

4. Административни умения, професионални и делови качества.

5. Комуникативни способности и организационни способности.

6. Способност за обективни преценки и представяне на адекватно разрешение на конкретен проблем.

7. Други.

IV.    Срок на договора за възлагане на управлението и начин на определяне на месечното възнаграждение:

- за срок от три години, като възнаграждението се определя по реда на чл.56 ал.5 от ППЗПП и в съответствие с решението на едноличния собственик на капитала по чл.56 ал.13 от ППЗПП, неразделна част от Договор за възлагане на управлението - Приложение № 12 от „Правилата”.
V.     Необходими документи, място и срок за подаването им:  

Кандидатите подават писмено заявление за участие в конкурса, съгласно Приложение № 2 от „Правилата”, към което се  прилагат: 

1. Декларации от кандидата за неговото гражданство, както и за обстоятелството, че  отговаря на изискванията на чл.20 ал.1 т.3-12 и чл.21 ал.2 от Закона за публичните предприятия и съгласие за обработване на личните данни на кандидата (приложени по образец).

 2. Професионална автобиография.

 3. Нотариално заверено копие на диплом за завършено висше образование и придобита професионална квалификация.

 4. Документ за трудов стаж/служебен стаж.

 5. Свидетелство за съдимост.

 6. Медицинско свидетелство.

 7. Концепция за развитие на предприятието и приноса на кандидата към неговото управление за целия срок на договора.

Подаването на заявлението и приложенията към него се извършва лично от всеки кандидат или чрез пълномощник, като документите се поставят в два отделни плика, както следва:

-плик №1 съдържа документи, удостоверяващи съответствието на кандидатите с изискванията за участие и критериите за подбор, попълнени образци на документи и декларации, които са приложение към обявлението за конкурса;

-плик №2, който съдържа Концепция за развитие на предприятието и приноса на кандидата към неговото управление за целия срок на договора.

Плик №1 и плик №2 се поставят в един общ запечатан плик, който се надписва с позицията, за която се кандидатства и наименованието на общинското публичното предприятие, трите имена на кандидата, адрес, електронна поща и телефон за кореспонденция и връзка, и се завежда в деловодството на Общински съвет Перник, пл. „Свети Иван Рилски“ № 1А, като приносителя се информира за входящия номер. 

  Срокът за подаване на документите от кандидатите не може да е по-кратък от 15 дни, считано от датата на оповестяване на конкурса на електронните страници на Общински съвет Перник и Община Перник.
 Крайният срок за подаване на заявленията за участие, заедно с останалите конкурсни документи е до 24 септември 2026г.

VI.    Темите, предмет на събеседване (интервю):
Включват въпроси по темата на представената концепция, чрез които се установява в каква степен кандидатът притежава професионалните и деловите качества, необходими за изпълнението на длъжността. Преценката се извършва, съгласно „Правилата”, като по време на събеседването Комисията по провеждането на конкурса може да поставя и други допълнителни въпроси от областта на предмета на дейност и действащата нормативна уредба, прилагана при управлението на общинското публично предприятие.
VII.    Срок, в който да бъдат предоставени материалите по чл.12 ал.5 от «Правилата»:

Общинското публично предприятие предоставя на кандидатите за участие в конкурса документи, относно структурата и длъжностното щатно разписание на персонала в срок до 7 дни, считано от датата на оповестяване на конкурса на електронните страници на Общински съвет Перник и Община Перник. Кандидатите могат да получат данни за финансовото състояние на дружеството от годишните финансови отчети, които са обявени в Търговския регистър и регистър на ЮЛНЦ по партидата на дружеството и са общодостъпни.
VIII.  Ред за кандидатстване и провеждане на конкурса: 

Конкурсът се провежда на три етапа:

1. проверка на съответствието на представените документи с предварително обявените изисквания и критериите за подбор;

2. оценяване на изготвена и представена от кандидата концепция за развитие на предприятието и приноса на кандидата към неговото управление;

3. събеседване с кандидата (интервю).

ІХ.  Общодостъпно място, на което се обявяват списъците или други съобщения във връзка с конкурса:

Необходимата информация по провеждането на конкурса се предоставя от Общински съвет Перник и дружеството от деня следващ публикацията на решението до 24 септември 2026г., включително на телефон: 076/60 26 12. 
Х. Изпълнението на настоящето решение за организацията и провеждането на конкурса се възлага на Председателя на Общински съвет Перник.

Неразделна част от решението са образците от заявлението, декларациите и приложенията, които са част от конкурсната документация, съгласно Правилата за провеждане на конкурси за членове на органи за управление и контрол на общинските публични предприятия, приети с Решение 611/2021г. на Общински съвет Перник.
Решението е прието на заседание на Общинския съвет, проведено на 27.08.2026г., Протокол № 8 т. 6 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/ 

